11. märtsil käisin taas ämmakal ja nagu ikka - väga tore käik. Kaalu on võrreldes viimase korraga juures + 3kg (raseduse algkaalust +1.5), aga muud mõõdud olid ka korralikult suurenenud: kü +3cm ja epk +4 cm. Hemoglobiin taaskord väga hea ja vererõhk ka  normis. Kilpnäärme näitajad olid isegi pisut alanenud, mis on superhea uudis! Leppisime kokku ka, et GTT toimub 24. nädalal, et saada kõige parem pilt veresuhkru olukorrast.  Juss toimetas terve aja mänguasjade kallal ning kui südamelööke hakkasime kuulama oli ka platsis tähtsa näoga. Peale seda hakkas hirmus kiire. Ma veensin teda siiski mänguasju kokku korjama ja oma kohale tagasi panema. Juss panigi ja lõi talle omaselt ikka jõuga kirstu kaane kinni. Ämmakas hüppas tooli peal ja nentis, et eks  kindla, kõva käega mehi ole ka tarvis.  Rasedus täpselt poole peal ehk siis 20. nädal sai täis.